Държавен вестник, бр. 11, 2014 г., стр. 15

БРОЙ  11	
Д Ъ Р Ж А В Е Н  В Е С Т Н И К 	
СТР.  15  
(д) те и техните съпруги/зи са освободени 
от имиграционни ограничения и задължение 
за регистрация като чужденец;
(е) те и техните съпруги/зи получават съ­
щите улеснения при репатриране по време на 
международни кризи, каквито са предоставени 
на служителите на дипломатически мисии с 
подобен ранг;
(ж) се ползват от същите привилегии по 
отношение на улеснения за обмяна на валу­
та, каквито са предоставени на членовете на 
дипломатически мисии с подобен ранг.
3. Служителите на ОЗХО са освободени от 
военна служба, при условие че по отношение 
на гражданите на държавата-страна освобож­
даването се ограничава до служителите на 
ОЗХО, чиито имена са включени по силата 
на техните задължения в списък, съставен 
от генералния директор на ОЗХО и одобрен 
от държавата-страна. Ако други служители 
на ОЗХО бъдат повикани на военна служба 
от държавата-страна, по искане на ОЗХО 
тя предоставя такова временно отлагане на 
повикването на такива служители, каквото е 
необходимо, за да се избегне прекъсване на 
изпълнението на важна дейност.
4. В допълнение към привилегиите и иму­
нитетите, посочени в параграфи 1, 2 и 3 от 
този член, генералният директор на ОЗХО и 
съпругът/ата му се ползват от привилегиите, 
имунитетите, освобождаванията и улесне­
нията, предоставени на дипломатическите 
агенти и техните съпруги/зи в съответствие 
с международното право. Същите привиле­
гии, имунитети, освобождавания и улеснения 
се предоставят на висш служител на ОЗХО, 
действащ от името на генералния директор.
5. Привилегиите и имунитетите се предос­
тавят на служителите на ОЗХО в интереса на 
ОЗХО, а не за лични облаги на самите лица. 
Всички лица, ползващи се с такива привилегии 
и имунитети, са задължени във всички други 
отношения да спазват законите и наредбите 
на държавата-страна. ОЗХО има правото и 
задължението да снеме имунитета на който и 
да е служител на ОЗХО винаги когато според 
нея имунитетът би възпрепятствал хода на 
правосъдието и може да бъде снет, без да се 
засягат интересите на ОЗХО.
6. ОЗХО си сътрудничи постоянно със 
съответните власти на държавата-страна с 
цел улесняване правилното правораздаване, 
осигурява спазването на полицейските пра­
вила и предотвратява всякаква злоупотреба 
с привилегиите, имунитетите и улесненията, 
посочени в този член.
Член 7
Експерти
1. На експертите се предоставят следните 
привилегии и имунитети, доколкото това е 
необходимо за ефективното изпълнение на 
техните функции, включително по време на 
пътуване във връзка с такива функции:
(а) имунитет от арест и задържане и от 
конфискация на личния им багаж;
(б) имунитет от каквото и да е съдебно 
преследване по отношение на устни и писмени 
изявления и действия, извършени от тях при 
изпълнение на служебните им функции, като 
този имунитет продължава да се предоставя 
независимо от факта, че съответното лице 
може вече да не е ангажирано с изпълнението 
на служебни функции за ОЗХО;
(в) неприкосновеност по отношение на всич­
ки книжа, документи и служебни материали;
(г) за целите на комуникацията им с 
ОЗХО – право да използват шифри и да по­
лучават книжа и кореспонденция по куриер 
или в запечатана поща;
(д) същите улеснения по отношение на 
валутни и обменни ограничения, каквито са 
предоставени на представителите на чужди 
правителства, натоварени с временни офи­
циални мисии;
(е) същите имунитети и улеснения по от­
ношение на техния личен багаж, каквито са 
предоставени на членове на дипломатически 
мисии с подобен ранг.
2. Привилегиите и имунитетите се предос­
тавят на експертите в интереса на ОЗХО, а 
не за лични облаги на самите лица. Всички 
лица, ползващи се с такива привилегии и 
имунитети, са задължени във всички други 
отношения да спазват законите и наредбите 
на държавата-страна. ОЗХО има правото и 
задължението да снеме имунитета на който 
и да е експерт винаги когато според нея иму­
нитетът би възпрепятствал хода на правосъ­
дието и може да бъде снет, без да се засягат 
интересите на ОЗХО.
Член 8
Злоупотреба с привилегии
1. Ако държавата-страна смята, че е зло­
употребено с привилегиите и имунитетите, 
предоставени по силата на това споразумение, 
се провеждат консултации между държавата-
страна и ОЗХО, за да се установи налице ли е 
такава злоупотреба и ако това бъде установено, 
да бъде предотвратено нейното повтаряне. Ако 
при консултациите не се постигне задоволи­
телен за държавата-страна и ОЗХО резултат, 
въпросът дали е налице злоупотреба с приви­
легия или имунитет, трябва да бъде решен чрез 
прилагане на процедурата, посочена в чл. 10.
2. Териториалните власти не изискват от 
лицата, включени в някоя от категориите 
по чл. 6 и 7, да напуснат територията на 
държавата-страна заради деяния, извършени 
от тях при изпълнението на техните служеб­
ните задължения. В случай обаче, че някое 
от тези лица злоупотреби с привилегии при 
извършване на дейност извън изпълнението на 
служебните му задължения, правителството на 
държавата-страна може да поиска от него да 
напусне, при условие че заповедта за напуска­